Source: https://docplayer.fi/amp/4633064-Iptv-n-nykytila-julkaisun-23-2006-iptv-n-nykytila-ja-lahitulevaisuuden-kehitys-paivitys.html
Timestamp: 2019-11-12 11:35:10+00:00
Document Index: 186014

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

IPTV:n nykytila. Julkaisun 23/2006 "IPTV:n nykytila ja lähitulevaisuuden kehitys" päivitys - PDF
PALVELUIDEN ASETTAMAT VAATIMUKSET LAAJAKAISTANOPEUKSILLE. Loppuraportti V Liikenne- ja viestintäministeriölle.
ANALOGISESTA DIGITAALISEEN TELEVISIOON. Kansalaisen digi-tv-päivä
DNA:n huhti-kesäkuu Osavuosikatsaus
Internet-pohjainen televisio (IPTV) Nykytila ja lähivuosien kehitys
SUVI-ESISELVITYSHANKE
@450-laajakaista kylien tietoliikenneratkaisuna Kokonaisvaltainen kyläsuunnittelu seminaari Pori. Anne Suomi, Digita Oy
Vuosi Haetaan valtuutusta 0,40 euron lisäosinkoon ja 5 milj. oman osakkeen hankintaan
Laajakaistaliittymien hintavertailu - kiinteät laajakaistaliittymät 04/2009 Tiedot päivitetty
Sähköisten viestintäpalvelujen. Päällikkö Joonas Orkola, Asiakkuudet, Viestintävirasto
ARVOPAPERISIJOITUKSET SUOMESTA ULKOMAILLE
Verkkotietopiste.fi palvelu yhteisrakentamisen tukena ja laajakaistarakentamisen eteneminen Päivi Peltola-Ojala, Johtava asiantuntija,
Digita Laadukkaat TV-palvelut myös HD-aikana Henri Viljasjärvi
CABLE DAYS Tulevaisuuden tv-palvelut ja ratkaisut Hanno Narjus, Julius Tikkanen Teleste
IPTV:n nykytila Julkaisun 23/2006 "IPTV:n nykytila ja lähitulevaisuuden kehitys" päivitys Loppuraportti 1.0 6.6.2007 Liikenne- ja viestintäministeriölle
IPTV:N NYKYTILA Loppuraportti 1.0 6.6.2007 PROJEKTIRYHMÄ Jyri Puumalainen, Oy Omnitele Ab, projektipäällikkö Sähköposti: jyri.puumalainen@omnitele.fi Puhelin: 044-3247667 Ari Ojaniemi, Oy Omnitele Ab, katselmoija Sähköposti: ari.ojaniemi@omnitele.fi Puhelin: 044-3450926 OY OMNITELE AB Tallberginkatu 2A FIN-00101 Helsinki Puh. +358-9-695991 Fax +358-9-177182 www.omnitele.fi
SISÄLLYSLUETTELO 1 JOHDANTO... 4 1.1 Selvityksen tausta ja tavoitteet... 4 1.2 Selvityksen rajaukset... 4 2 MARKKINATILANNE... 5 2.1 Markkinatilanne maanosittain... 5 2.2 IPTV:n johtavat maat ja operaattorit... 6 2.3 Markkinatilanne valituissa kohdemaissa... 6 2.4 Markkinatilanne Suomessa... 10 3 NYKYTILA IPTV:N HAASTEISSA... 13 3.1 MPEG4-videopakkauksen hyödyntäminen... 13 3.2 IPTV-palvelun kehityskustannukset... 14 3.3 Suomen laajakaistaverkkojen IPTV-kykyisyys... 14 3.4 IPTV:n palvelutarjooma ja sisällön saatavuus... 15 4 YHTEENVETO JA JOHTOPÄÄTÖKSET... 17
4 1 JOHDANTO 1.1 Selvityksen tausta ja tavoitteet Tämä selvitys on päivitys liikenne- ja viestintäministeriölle keväällä 2006 tehdylle IPTV:n tilanne ja lähivuosien kehitys -tutkimukselle. Selvityksen tavoitteena on: selvittää IPTV-markkinoiden nykytila kansainvälisellä tasolla ja valituissa kohdemaissa. selvittää IPTV-markkinoiden nykytila Suomessa. selvittää vuodesta 2005 tapahtuneet muutokset keskeisissä IPTV:n haasteissa. 1.2 Selvityksen rajaukset Selvityksessä IPTV:llä tarkoitetaan televisiolähetysten tai interaktiivisten lisäpalveluiden välittämistä kotitalouteen operaattorin kiinteässä laajakaistaverkossa. Kuluttaja tarvitsee palvelun käyttöön laajakaistayhteyden lisäksi IP-sovittimen eli palveluun integroidun digiboksin, jonka avulla televisiopalvelut mahdollistetaan katseltavaksi täydellä laadulla televisiosta. Selvityksen ulkopuolelle on rajattu nettitelevisio ja tiedostopohjainen videojakelu, joilla sisällöt tarjotaan kuluttajille yleisen Internetin välityksellä tyypillisesti tietokoneen ruudulta katseltavaksi. Jakelumuotoja sivutaan selvityksessä niiltä osin kuin yhtymäkohdat laajakaistaiseen IPTV:hen sitä edellyttävät.
5 2 MARKKINATILANNE 2.1 Markkinatilanne maanosittain Tutkimuslaitos Canalysin arvion mukaan IPTV-tilaajia oli maailmanlaajuisesti yhteensä 3,6 miljoonaa vuoden 2006 lopussa 1. Tilaajamäärä oli yli kaksinkertaistunut vuoden 2005 puolivälistä (1,5 miljoonaa tilaajaa). IPTV-penetraatio maailmanlaajuisista televisiokotitalouksia on noin 0,3 prosenttia eli IPTV on edelleen marginaalinen palvelu. Kuva 1 esittää IPTV-tilaajamääriä maanosittain kesällä 2006 ja 2005. Eurooppa kehittyi merkittävimmäksi IPTV-alueeksi Aasian ohi vuoden aikana. Vuoden 2006 lopussa Euroopassa arviointiin olevan jo 2,4 miljoonaa IPTV-tilaajaa 2. 1600 1400 1200 1000 800 600 Tilaajamäärä 6/2006 Tilaajamäärä 6/2005 400 200 0 Eurooppa Aasia Pohjois- ja Etelä- Amerikka Muut Kuva 1. IPTV-tilaajien kehitys maanosittain ( 000) 3 Aasian markkinoiden kehitystä ovat toistaiseksi hidastaneet regulaattorin lupa- ja lisenssikäytännöt. Japanissa regulaattori myönsi luvan televisiopalveluiden tarjontaan laajakaistaverkoissa vuoden 2006 aikana. Japanissa 28 prosentilla laajakaistatilaajista (7,4 miljoonaa kotitaloutta) on nopea kuitu-kotiin- tai VDSL-laajakaistaliittymä. Tämä yhdistettynä Japanin kaapelitelevision pieneen rooliin televisiojakelussa tuo IPTV:lle lupaavat kehitysnäkymät. Pohjois-Amerikka on jatkossa todennäköisesti keskeinen kasvualue, kun USA:n suuret laajakaistaoperaattorit, AT&T ja Verizon, saavat valtakunnalliset IPTV-lanseeraukset kunnolla käyntiin. Euroopan odotetaan kuitenkin lähiaikoina olevan merkittävin IPTValue, sillä eurooppalaiset operaattorit ovat olleet aktiivisia IPTV-palveluiden lanseerauksissa. Nykyään lähes kaikki Euroopan incumbent -operaattorit tarjoavatkin IPTV:tä. France Telecom, Deutsche Telekom ja espanjalainen Telefonica suunnittelevat myös laajakaista- ja IPTV-palveluiden ulottamista kotimaidensa ulkopuolelle. 1 Muiden analyysilaitosten arviot ovat 3,0 6,4 miljoonan IPTV-tilaajan välillä (mm. Point Topic, Gartner 2007). 2 Canalys 2006 3 Canalys 2006, Point-Topic 2006
6 2.2 IPTV:n johtavat maat ja operaattorit Tällä hetkellä eniten IPTV-tilaajia on Ranskassa ja useat muut Euroopan maat ovat IPTV-maiden kärkikymmenikössä. Hong Kongissa, joka oli vuonna 2005 johtava IPTVmaa/alue, on kuitenkin suurin IPTV-penetraatio laajakaistatilaajista (Kuva 2). 1000 900 8 % 800 700 60 % 600 500 400 300 200 100 0 Ranska Hong Kong 1 % 0,5 % 5 % 2 % 3 % 5 % 21 % 5 % 0,3 % 2 % USA Espanja Italia Hollanti Belgia Marokko Venäjä UK Ruotsi Kiina (*) Tilaajat 9/2006 Tilaajat 6/2005 Kuva 2. IPTV-tilaajien kehitys maittain ja IPTV-penetraatio laajakaistatilaajista 9/2006 4 / (*) tilanne 2006 lopussa Maailman merkittävin IPTV-tarjoaja onkin edelleen Hong Kongissa toimiva operaattori PCCW, jonka osuus maailman kaikista IPTV-tilaajista oli 21 prosenttia vuoden 2006 lopussa (750 000 tilaajaa). Seuraavina tulivat ranskalaiset France Telecom ja Free Telecom 17 ja 14 prosentin osuuksillaan. Viisi suurinta IPTV-toimijaa maailmassa vastaa 60 prosentista maailmanlaajuisesta tilaajamäärästä. 2.3 Markkinatilanne valituissa kohdemaissa 2.3.1 Ruotsi Ruotsin laajakaistainfrastruktuuri on edistyksellinen. Sen on mahdollistanut valtion taloudellinen tuki kuntien omien valokuitupohjaisten verkkojen rakentamiseksi. Vuoden 2006 lopussa Ruotsissa oli noin 150 kuntaverkkoa, joiden piirissä oli yli 700 000 kotitaloutta. 5 Vuoden 2006 kesällä Ruotsissa olikin noin 2,3 miljoonaan laajakaistaliittymää, joista 25 prosenttia oli yli 10 Mbit/s-liittymiä. 13 prosenttia laajakaistaliittymistä oli kuitupohjaisia FTTH/B -liittymiä. 6 Tämä muodosti suhteellisen hyvän perustan suuria yhteysnopeuksia vaativan IPTV-palvelun tarjontaan. Vuoden 2006 aikana Ruotsiin on tullut yksi uusi IPTV-palveluntarjoaja, FastTV. Muut Ruotsin IPTV-toimijat ovat TeliaSonera, Bredbandsbolaget ja Canal Digital. TeliaSonera ja Bredbandsbolaget tarjoavat IPTV-palvelua omissa laajakaistaverkoissa. FastTV ja Canal Digital toimivat kuntien open access-periaatteella toimivissa verkoissa. Ruotsin suurin kaapelitelevisio-operaattori Comhem suunnittelee myös tuovansa palvelun markkinoille. 4 Dittberner 2006, Point-Topic 2005, CCID Consulting 2007. 5 ISA 2006. Swedes lead world in broadband networks, http://www.isa.se/templates/news55989.aspx. 6 Post- och telestyrelsen 2007. Broadband prices in the Nordic countries in 2006.
7 Taulukko 1 on yhteenveto ruotsalaisten toimijoiden maksullisista palveluista, joita tarjotaan IPTV:n perustarjonnan lisäksi 7. Maksutelevision kanavatarjonta ei ole kehittynyt merkittävästi vuodesta 2005. Kaikki toimijat tarjoavat nykyään tilausvideopalvelua, jolla saa katseluoikeuden 24 tunniksi haluttuun elokuvaan. Muita interaktiivisia palveluita ovat esimerkiksi karaoke, viihdepelit ja valokuva-albumi televisioruudulla. Taulukko 1. IPTV-palvelutarjonnan yhteenveto Pakettitarjonta Maksu TV-paketit Tilausvideo Bredbandbolaget FastTV Canal Digital Telia Ei Ei Ei 3 kanavapakettia 31-46 kanavaa 19-32 euroa / kk SF Anytime, Live Networks, 700 elokuvaa 1-5 euroa / elokuva 7 kanavapakettia 1 47 kanavaa 3 26 euroa / kk SF Anytime 8 kanavapakettia 5 42 kanavaa 5 42 euroa / kk Film2Home, CMore 2-5 euroa / elokuva Laajakaista ja TVpaketti kampanja. 4 kanavapakettia 10 27 kanavaa 0 26 euroa / kk SF Anytime, Live Networks 1-5 euroa / elokuva Tallennus Ei Ei Ei Ei Muut interaktiiviset palvelut Sähköposti, wwwsurffaus Sähköposti, www-surffaus Karaoke, pelit, taukotv Sähköposti, wwwsurffaus, kuvaalbumi Televisiopalveluita tai VoIP-puhetta ei ole paketoitu laajakaistaliittymien kanssa yhteen. Poikkeuksena on Telian 2007 helmikuussa käynnistämä kampanja, jolla Telia tarjoaa laajakaistaliittymien tilaajille IPTV-palvelun ilmaiseksi vuoden ajaksi 8. Kokonaisuudessaan kuluttajan saama etu on noin 460 euron arvoinen. Telian panostus on ollut merkittävä, kun huomioidaan hankitut IPTV:n uusasiakkaat: Ensimmäisten 10 viikon aikana Telia oli myynyt paketteja 70 000 kotitalouteen. Näin Ruotsin IPTV-tilaajamäärä on kasvanut kevään 2007 aikana noin 120 000 tilaajaan, joka vastaa 3 prosentin osuutta Ruotsin 4 miljoonasta televisiokotitaloudesta. 2.3.2 Ranska Maailman johtava IPTV-markkina-alue on Ranska, jonka kehitystä on vauhdittanut kiivas laajakaistan kilpailutilanne 9. Lisäksi Ranska on myös otollinen maaperä IPTV:lle, koska kilpailevat maanpäällinen ja kaapelitelevisiotarjonta eivät aseta merkittäviä haasteita sisällöllään tai peitollaan. Ranskan IPTV-liittymien kokonaismäärä on noin 0,9 miljoonaa, mikä suhteutettuna Ranskan 22,5 miljoonaan televisiotalouteen merkitsee vajaan neljän prosentin markkinaosuutta. Vuonna 2010 Ranskassa arvioidaan olevan noin viisi miljoonaa IPTV-tilaajaa, jolloin IPTV:n osuus televisiokotitalouksista olisi kasvanut jo 23 prosenttiin. IPTV-ajurina nähdään nimenomaan tiukka laajakaistan kilpailutilanne. Ranskassa on kolme keskeistä IPTV-operaattoria: France Telecom, Free ja Neuf Cegetel. France Telecom oli syksyllä 2006 johtavassa asemassa reilulla 400 000 IPTV-tilaajallaan (Kuva 3) ja maaliskuussa 2007 tilaajamäärä oli kasvanut jo 745 000 tilaajaan. France Te- 7 Perustarjonta = tv-ohjelmaopas ja -portaali eri ominaisuuksineen, ilmaiset tv-kanavat. Perustarjonnan hinnat vaihtelevat 6-19 euroa / kk sisältäen myös IP-sovittimen kuukausivuokran. 8 Kampanja sisältää ilmaisen IP-sovittimen, alennetun palvelun avausmaksun, maksu-tv kortin ja 27 tv-kanavan paketin vuoden ajaksi ilmaiseksi. 9 Vuoden 2006 lopussa Ranskassa oli noin 12,7 miljoonaa laajakaistatilaajaa (OECD 2007).
8 lecom tarjoaa IPTV-palveluaan triple/quadruple play 10 -periaatteella myös Puolassa sekä suunnittelee palvelun lanseeraamista Iso-Britanniassa ja Espanjassa. Uusina toimijoina Ranskan laajakaistamarkkinoille tulivat vuonna 2006 T-Online 11 ja Telecom Italia. Ranskan markkinoiden kilpailua kiristää myös kaapelioperaattori Noos tarjoamalla omaa triple play -pakettiaan. 450 400 350 300 250 200 150 100 50 0 France Telecom Free (Iliad) Neuf Cegetel 2Q06 3Q06 Kuva 3. Ranskan keskeisten IPTV-toimijoiden tilaajamäärät 12 Ranskalaisten operaattoreiden IPTV-tarjonta on monipuolista ja kattavaa, mutta keskenään hyvin samankaltaista (Taulukko 2 seuraavalla sivulla). Tarjonta perustuu triple play -paketointiin ja pakettien hinnat ovat hyvin samantasoisia. Paketteihin kuuluvien laajakaistayhteyksien nopeudet vaihtelevat hieman. Kaikilla televisiotarjontaan kuuluvat maksutelevisiopaketit ja tilausvideopalvelut, joissa voi olla tarjolla tuhansia elokuvia. HDTVlähetykset ja tallentavat IP-sovittimet on tuotu uusina palveluina markkinoille vuodesta 2005. 10 Triple play on laajakaista-, televisio- ja VoIP-palvelupaketti. Quadruple play:ssä triple play -pakettiin liitetään mobiililiittymä. 11 Deutsche Telekomin omistama palveluoperaattori 12 Dittberner 2006
9 Taulukko 2. IPTV-tarjonta Ranskassa Pakettitarjonta Maksu TVpaketit Tilausvideo Tallennus France Telecom MaLigne TV Triple play (8/18 MB yhteydet) 29-35 euroa / kk Useampi kanavapaketti ja yksittäisten tvkanavien tilaus, HDTV 24/24 Video, yli 2000 elokuvaa, 1-4,95 euro per elokuva Kovalevy IPsovittimessa Neuf Cegetel Neuf TV Triple play (20 MB yhteydet) 29,9 euroa / kk 6 kanavapakettia ja yksittäiset kanavat Yli 200 kanavaa, HDTV 0,5 32 euroa / kk Neuf VOD Kovalevy IPsovittimessa Free Freebox TV Triple play (10/28MB yhteydet) alk. 29,9 euroa / kk 21 kanavapakettia 200 kanavaa, HDTV 3 26 euroa / kk 8 eri VOD-palvelua, yli 1000 elokuvaa Ei T-Online Club Internet Triple play (24 MB yhteys) 29,9 euroa / kk 9 kanavapakettia ja yksittäiset kanavat 50 kanavaa, HDTV 2 40 euroa / kk 5 eri VOD-palvelua, yli 1000 elokuvaa, 0,5 5 euroa / elokuva Kovalevy IPsovittimessa 2.3.3 USA USA:ssa on noin 110 miljoonaa televisiotaloutta, joista noin 66 prosenttia on kytketty kaapelitelevisioverkkoon. USA on yksi harvoista maista, joissa kaapelioperaattorit hallitsevat myös laajakaistamarkkinoita: USA:ssa kaapelimodeemin osuus kaikista laajakaistaliittymistä on noin 52 prosenttia. Dsl-tekniikan osuus on vain hieman pienempi, mutta muiden tekniikoiden osuus on edelleen alhainen. Esimerkiksi kuituliittymien osuus on vain noin 1,5 prosenttia. Kaapeliyhtiöiden vahva rooli on pakottanut teleoperaattorit ottamaan televisiojakelun tarjontaansa, joten kaapeli- ja teleoperaattoreiden kilpailu on tarjonnut hyvän kehitysalustan triple play-palveluille. USA:n keskeiset IPTV-toimijat ovat suuret laajakaistaoperaattorit AT&T ja Verizon. Verizon on 50 miljoonalla liittymällään maailman suurin kiinteän verkon operaattori. IPTV ja sen vaatima kehittynyt liityntäverkko on Verizonin keino vastata kovaan kilpailuun sekä alenevaan asiakaskohtaiseen laskutukseen. Yhtiö käynnisti IPTV-palvelunsa nimellä Fios TV syksyllä 2005 ja tarjonta on ollut alusta asti laajaa. Palvelu sisältää satoja digitaalisia televisiokanavia ja yli 2000 sisältöartikkelin tilausvideopalvelun; televisiokanavista 27 on HDTV-kanavia. Verizonin Fios TV-palvelulla on nyt noin 350 000 asiakasta, joista 141 000 on ostanut palvelun pelkästään kuluneen kevään aikana. Verizon on luonut edellytykset IPTV-palvelulleen rakentamalla kuituverkon koteihin asti (FTTH) noin puoleen niistä alueista, joissa se tarjoaa puhelinpalveluita. Viime vuoden lopussa USA:ssa oli noin 850 000 FTTH-liittymää, joista Verizonin osuus oli noin 80 prosenttia. AT&T pitää Verizonin tapaan IPTV-palvelua tulevaisuuden rahasampona, mutta AT&T etenee fyysisen verkon suhteen eri tavalla. AT&T lyhentää olemassa olevia kuparisia liityntäjohtoja, mutta ei kuitenkaan rakenna kuituja koteihin asti. AT&T:n U-verse TVpalvelu kattaa satoja televisiokanavia, joista 25 HD-muodossa, ja lisäksi tilausvideopalvelun. Tilaajia AT&T:n palvelulla on noin 18 000. 2.3.4 Kiina Kiinan 1,3 miljardia asukasta ja 350 miljoonaa kotitaloutta muodostavat myös IPTV:lle houkuttelevan markkina-alueen ja Kiinasta odotetaankin kehittyvän yksi IPTV:n johta-
10 vista markkinoista. Maan tietoliikenneinfrastruktuuri on kuitenkin vielä melko puutteellinen eivätkä edes sähköisen median peruspalvelut ulotu läheskään kaikille. Televisiokatsojia arvioidaan olevan Kiinassa noin 400 miljoonaa, puhelinliittymiä 200 300 miljoonaa, Internet-liittymiä 132 miljoonaa ja laajakaistaliittymiä noin 50 miljoonaa. Luvut ovat merkittäviä, mutta penetraatiot alhaisia. Kiinan kaapeliverkkojen digitalisointi on parhaillaan käynnistymässä kolmen vuoden kokeilujakson jälkeen. Sekä kaapeliverkossa että maanpäällisessä verkossa Kiinan tavoitteena on käyttää omaa standardia ja maanpäällisen digitelevision standardi on juuri hyväksytty. Digitaalisten televisiopalvelujen odotetaan ulottuvan 30 miljoonalle katsojalle muutaman vuoden kuluessa. Digitalisointi ei ole viime vuosina edennyt asetettujen tavoitteiden mukaisesti. IPTV:n tarjonta Kiinassa on luvanvaraista ja edellyttää viranomaisen myöntämän lisenssin hallintaa. Vuoden 2006 alun jälkeen SARFT (The State Administration of Radio, Film and Television) on myöntänyt IPTV-toimintaan kaksi uutta lisenssiä. Nyt lisenssinhaltijoita on yhteensä neljä: China Central Television (CCTV), Shanghai Media Group (SMG), Southern Media Corporation ja China Radio International (CRI). Molemmat uudetkin lisenssinhaltijat ovat perinteisiä televisio- tai mediayhtiöitä, joten laajakaistaoperaattorit eivät IPTV-lisenssejä edelleenkään hallitse. Mediatalot tarvitsevat luonnollisesti jakelutien, jonka ne hankkivat yhteistyösopimuksilla teleoperaattoreiden kanssa. Esimerkiksi SMG tarjoaa IPTV-palvelua yhteistyössä China Telecomin ja Shanghai Telecomin kanssa. SMG lanseerasi IPTV-palvelun Shanghaissa syyskuussa 2006 ja vuoden loppuun mennessä palvelun oli ostanut noin 60 000 tilaajaa. Palvelu on peruspalvelun tasoa ja sisältää vain televisio-ohjelmia ja tilausvideoita. Kokonaisuutena tarkastellen Kiinan IPTVmarkkinat ovat vasta käynnistysvaiheessaan. Palveluntarjonta on maantieteellisesti paikallista ja sisällöllisesti melko yksinkertaista. CCID Consulting yhtiön mukaan Kiinassa oli vuoden 2006 lopussa noin 550 000 IPTV-asiakasta. Kiinan IPTV-markkinoita leimaavat vaatimus lisensseistä ja standardoinnin maakohtaisuus. Alasta vastaava ministeriö on todennut, että Kiinaan tulee luoda maan erityispiirteet huomioon ottava IPTV-standardi; kansainväliset standardit eivät riitä. IPTV-lisenssien kohdistaminen pelkästään mediataloille ei johdu ainakaan teleoperaattoreiden investointihaluttomuudesta; ilman lisenssiä jääneellä China Telecomilla oli viime vuoden lopussa lähes 200 000 tilaajaa kuuden kaupungin laajuisessa testiverkossaan. Yhtiö onkin vaatinut IPTV:tä koskevan sääntelyn purkamista. 2.4 Markkinatilanne Suomessa Vuoden 2006 alussa Suomessa oli kuusi IPTV-operaattoria: Ålcom Ahvenanmaalla, Maxinetti pääkaupunkiseudulla sekä neljä Finnet-operaattoria. Vuoden 2006 aikana IPTVpalvelun ovat lanseeranneet Oulun Puhelin, Kuopion Puhelin, Lohjan Puhelin, Loviisan Puhelin, Satakunnan Puhelin ja Pohjanmaan Puhelin, Vaasan Läänin Puhelin, Welho, Telekarelia sekä Elisa. Taulukko 3 on yhteenveto Suomen IPTV-palvelutarjonnasta. Triple play -paketteja tarjoaa lähinnä Maxinetti. Myös eräät Finnet puhelinyhtiöt tarjoavat triple play -paketteja kui-
11 tu-kotiin yhteyksillä muutamilla uudisrakennusalueilla. Elisa on paketoinut televisiopalvelut laajakaistan kanssa. Tähän pakettiin on liitettävissä lisämaksua vastaan myös IPpuhepalvelu. Taulukko 3. Yhteenveto Suomen IPTV-palvelutarjonnasta Pakettitarjonta/ perusmaksu Ålcom Maxinetti Elisa Finnet PY:t Ei Perusmaksu 6,5 / kk Maksu TVpaketit 7 kanavapakettia, 41 tv-kanavaa Tilausvideo Tallennus Muuta 6,5 29 / kk SFAnytime, Film2home, Canal+ on Demand, yli 800 elokuvaa Verkkotallennus www-surffaus Päätelaite 129 Triple play (8/24 MB yhteydet) 50-75 / kk 8 kanavapakettia, 50 tv-kanavaa 4 29 / kk CMore on Demand, CMore Select, 400 elokuvaa, 3,75 5,55 / elokuva Nelosten uutisten verkkotallennus IP-sovitin ja PCTV kk-hinnassa www-surffaus, sähköposti Peliklubi Sääpalvelu Langaton TV-linkki Laajakaista + IPTV (24 MB yhteys) alk. 68,15 / kk 8 kanavapakettia, 40 kanavaa 10 45 / kk CMore on Demand, CANAL+ Select Ei IP-sovitin ja maksu-tv kortti kk-hinnassa Ei Perusmaksu 17 /kk 15 kanavapakettia, yksittäiset tvkavanatilaukset, 43 kanavaa 5,9 29 / kk Ei Ei IP-sovitin, maksu-tv kortti ja 20 tvkanavaa perusmaksussa www-surffaus, sähköposti, sääpalvelu, pelit, lipputilaukset, paikallisuutiset, kuva-albumi Keskeisenä interaktiivisena palveluna tarjolle on tuotu tilausvideopalvelu. Maxinetti ja Finnet puhelinyhtiöt ovat olleet aktiivisina myös muiden interaktiivisten palveluiden kehityksessä (esimerkiksi sähköposti-, sää- ja pelipalvelut). Lisäksi Finnet puhelinyhtiöt tarjoavat mhp-palveluita, jotka hyödyntävät paluukanavana xdsl- tai kaapelimodeemiyhteyttä. Sonera ei ole toistaiseksi lanseerannut IPTV-palvelua. Sen sijaan Sonera on tuonut tarjolle Windows Media Center-pohjaisen televisioviihdepalvelun laajakaistayhteyteen paketoituna. Palvelussa televisiokanavat jaetaan maanpäällisen verkon kautta ja interaktiiviset palvelut laajakaistayhteyden yli. Ranskassa tarjottuihin triple play-paketteihin verrattuna suomalaisten operaattoreiden pakettitarjonta on melkein kaksi kertaa kalliimpaa. Ranskassa 30-35 eurolla saa puhepalvelun, nopean laajakaistayhteyden (8-28 MB) ja perustelevisiopalvelut. Lisäksi ranskalaisilla on mahdollisuus katsella laajempaa IPTV-kanavatarjontaa. Tilausvideokirjastot ovat myös kaksi kertaa laajempia. Ruotsiin verrattuna suomalaisten operaattoreiden IPTV-tarjonta on hinnaltaan ja sisällöltään samaa tasoa. Kuluttajien IPTV-käyttökustannuksissa on kuitenkin eroja maiden välillä. Suomalaiset operaattorit edellyttävät pääasiassa nopean 8 Mbit/s laajakaistayhteyden hankintaa IPTV:tä varten (noin 45-50 euron kuukausihintaan). Ruotsissa IPTV:n voi ottaa tyypillisesti myös hitaammille yhteysnopeuksille. Esimerkiksi Telialta saa 0,25 24 Mbit/s:n laajakaistayhteyden 21-38 eurolla kuussa ja nykyisen kampanjan puitteissa IPTV:n ilmaiseksi.
12 Suomen IPTV-palvelutarjoajien määrä ja palvelutarjonta on lisääntynyt vuodesta 2005, mutta tilaajamäärissä Suomen IPTV-markkinat eivät ole edenneet. Tällä hetkellä Suomessa on muutama tuhat IPTV-tilaajaa.
13 3 NYKYTILA IPTV:N HAASTEISSA Vuonna 2006 valmistuneessa liikenne- ja viestintäministeriön IPTV:n nykytila ja lähitulevaisuuden kehitys -selvityksessä tunnistettiin muun muassa seuraavia keskeisiä haasteita IPTV-kehityksessä: MPEG4-videopakkaustekniikan hyödyntäminen IPTV-palvelun kehityskustannukset Laajakaistaverkkojen IPTV-kykyisyys Sisällönsaatavuus ja palvelutarjooma Tässä luvussa tarkastellaan edeltävien kohtien nykytilannetta. 3.1 MPEG4-videopakkauksen hyödyntäminen Nykyisin Suomen IPTV-palveluissa hyödynnetään MPEG2-videonpakkausta, joka asettaa tavallisen televisiolähetteen (SDTV) ja tilausvideon perusvaatimukseksi noin 5 Mbit/s. Teräväpiirtotelevision (HDTV) vaatimus MPEG2-koodauksella on 16-20 Mbit/s. Nämä kaistavaatimukset kohdistuvat erityisesti laajakaistan viimeisen mailin osuudelle, mikä on haaste Suomessa valta-asemassa olevalle xdsl-laajakaistatekniikalle 13. MPEG4-koodaus (H.264 / AVC) vähintään puolittaa eri videotyyppien vaatimukset yhteysnopeudelle. MPEG4 ei kuitenkaan vähennä IPTV-palvelun asettamaa perusvaatimusta laajakaistayhteyden nopeudelle: MPEG4-koodattu HDTV-kanava vaatii enemmän kaistaa (8-10 Mbit/s) kuin MPEG2-koodattu SDTV-kanava. MPEG4 on kuitenkin oleellinen tekijä IPTV:n tekniselle suorituskyvylle ja mahdollistaa: IPTV:n välittämisen kauemmas keskittimistä ulottaen palvelun saatavuuden keskustoista taajamiin. Kahden yhdenaikaisen televisiokanavan välittämisen kotitalouksiin nykyistä laajemmalla alueella. Teräpiirtolähetyksien laajamittaisen välittämisen. MPEG4:n hyödyntäminen vaatii tuen IP-sovittimiin ja IPTV:n lähetyspäähän enkoodausympäristön tai IPTV-järjestelmään valmiin MPEG4-koodatun lähetteen. Suomalaisilla operaattoreilla on MPEG4-päätelaitteita jo testauksessa ja todennäköisesti vuoden 2008 aikana MPEG-4:ää tullaan hyödyntämään IPTV-palveluissa. MPEG4:n hyödyntämistä hidastavat kuitenkin tekniikan kustannukset päätelaitetuen ja enkoodausympäristön osalta. Avoin kysymys onkin, kuka MPEG4-muunnoksen tulee tekemään, IPTVoperaattori vai sisällönomistajat. Toisaalta televisiokanavat voivat kieltää IPTVoperaattoria muuntamasta alkuperäistä MPEG2-lähetystä MPEG4-muotoon. Edeltävän valossa on todennäköistä, että MPEG2-jakelusta ei siirrytä yhdessä yössä MPEG4- jakeluun, vaan siinä on pidempi siirtymäkausi. 13 78 prosentin osuus kotitalouksien laajakaistaliittymistä. Lähde: Viestintäviraston markkinakatsaus 1/2007.
14 3.2 IPTV-palvelun kehityskustannukset IPTV-palvelun kehityskustannuksia voidaan tarkastella laitehankintojen, palvelukehityksen ja standardoinnin pohjalta. Laitekustannuksissa ei ole tapahtunut vielä merkittävää hinnan alentumista 14 vuodesta 2005, sillä maailmanlaajuisesti IPTV on alkuvaiheessa. Näin laitteiden tuotantovolyymit eivät ole vielä kasvaneet merkittävästi. IPTV-operaattoreiden määrä kuitenkin kasvaa kovaa vauhtia tällä hetkellä ja keskeiset IPTV-toimijat esimerkiksi Ranskassa ja USA:ssa tekevät parhaillaan suuria päätelaitetilauseriä. Ennen pitkään tämä laskee laitehintoja, mutta todellisten volyymietujen saavuttaminen laitteiden tuotantokustannuksissa vaatii IPTV:lle yleistä standardia. Uudet ominaisuudet, joita tuodaan päätelaitteisiin (esim. suurempi prosessointiteho, HDTV-tuki, kovalevy ja MPEG4-tuki), nostavat IP-sovittimien hintaa. Lähiaikojen haasteena onkin löytää päätelaitemalli, joka on kohtuuhintainen ja varustettu kuluttajia kiinnostavilla ominaisuuksilla. Tällä hetkellä IPTV:n perussovittimet ovat noin 1,5 kertaa kalliimpia kuin digitelevision perinteisten jakelukanavien perussovittimet. Kehittyneissä päätelaitteissa (MPEG4, HDTV, kovalevy) hintaerot eivät ole merkittäviä digitelevision eri jakelutapojen välillä. Koko IPTV-jakeluketjun huomioivaa viitekehystä ei ole vielä standardoitu. Näin IPTVpalvelut ovat edelleen räätälöityjä operaattorikohtaisia ratkaisuja. Tämä vaikuttaa operaattorin mahdollisuuksiin kilpailuttaa laitevalmistajia ja hidastaa laitehintojen laskua. Lisäksi standardoimattomuus merkitsee palvelukehitys- ja integrointikustannusten nousua yhtenäisen IPTV-järjestelmän aikaansaamiseksi. Kaikki nämä tekijät heijastuvat kuluttajien IPTV-palvelun käyttökustannuksiin. Tällä hetkellä on käynnissä kaksi keskeistä IPTV:n standardointihanketta. ITU-T aloitti vuonna 2006 standardoinnin IPTV Focus Group -työryhmässä. Toinen hanke on Open IPTV Forum, johon kuuluu useita keskeisiä IPTV-toimijoita 15. Hankkeen tavoitteena on määritellä avoimien standardien pohjalta IPTV:lle päästä - päähän kokonaisviitekehys. Viitekehyksessä on tarkoitus huomioida kiinteät ja mobiiliyhteydet, avoimen Internetin jakelu ja kotiverkkojen laiteyhteensopivuus (mobiili, PC, kuluttajaelektroniikka). Tavoite ensimmäisen standardiluonnoksen valmistumiselle on joulukuu 2007. 3.3 Suomen laajakaistaverkkojen IPTV-kykyisyys DSL-tekniikka on tällä hetkellä ja myös lähiaikoina merkittävin IPTV:n jakelutekniikka. Kuitutoteutuksilla ei vielä toistaiseksi ole merkittävää asemaa valtakunnallisessa tarjonnassa. Kaapelimodeemia voidaan hyödyntää kaapelitelevisioverkon ja IPTV:n hybridijakelumallissa. DSL-tekniikkaan pohjautuva IPTV-palvelu vaatii Ethernet-pohjaisen multicast-tuetun runkoyhteyden, vähintään ADSL2+ -keskittimet ja alle kahden kilometrin pituisen tilaajayhteyden 8 Mbit/s yhteysnopeuksia varten. Vuoden 2005 lopussa arvioitiin Suomen laajakaistaverkkojen täyttävän nämä vaatimukset 350 000 450 000 kotitalouden koh- 14 Noin 5-10 prosenttia lähinnä päätelaitteissa. 15 AT&T Inc., Ericsson, France Telecom, Panasonic, Philips, Samsung, Siemens Networks, Sony ja Telecom Italia
15 dalla. Toisaalta IPTV:n perusvaatimustaso MPEG2-koodauksella tulisi olla 12-14 Mbit/s:n tasolla, jotta kotitalouteen voitaisiin mahdollistaa vähintään kahden televisiokanavan katselu/nauhoitus sekä Internetin käyttö samaan aikaan. Laajakaistaverkkojen nykytilannetta on haastavaa arvioida. Operaattoreiden kanssa käytyjen keskusteluiden pohjalta voidaan kuitenkin todeta, että IPTV:tä on mahdollista tarjota yli miljoonaan kotitalouteen vuoden 2007 loppuun mennessä. Esimerkiksi TeliaSonera on tuonut valokuitupohjaiset 100 Mbit/s:n FTTB-yhteydet yli tuhanteen kiinteistöön ja 100 000 kotitalouteen suurimmissa keskuksissa. Elisa aloitti 2006 keväällä laajakaistaverkkonsa päivitykset ADSL2+-tekniikkaan Suomen keskeisissä taajamissa. Keväällä 2007 Elisa saavuttikin tekniikalla noin 400 000 kotitaloutta, mutta vuoden 2007 tavoitteena on jo miljoona kotitaloutta 16. Myös Finnet-puhelinyhtiöt ovat päivittäneet laajakaistaverkkojaan aktiivisesti. Voidaankin todeta, että kriittinen kuluttajamassa olisi saavutettavissa ja toimijat voisivat konkreettisesti käynnistää IPTV:n markkinoinnin. Keskeinen kysymys on kuitenkin, kuinka moni reilun miljoonan kotitalouden potentiaalista on kaapelitelevisioverkkojen ulkopuolella. Kaapelitelevisiotalouksilla on jo käytössään kattava televisiopalvelu, jolloin haasteena on saada nämä taloudet vaihtamaan nykyinen televisiopalvelu IPTVpalveluun. Valtaosalle talouksista ei periaatteessa riitä vaihtamisen perusteeksi se, että IPTV on uusi innovatiivinen palvelu. Kuluttajille aiheutuvat kustannukset, käyttökokemus ja saatu palvelutarjooma ovat oleellisia palvelunvaihdolle. 3.4 IPTV:n palvelutarjooma ja sisällön saatavuus IPTV:n televisiokanavatarjonnan haasteena ovat jakelusopimukset. IPTV-jakelussa on tällä hetkellä 40-50 televisiokanavaa, mutta kaapelitelevisiojakelussa kanavia on noin sata. YLE, Nelonen ja MTV3 ovat myös tuoneet uusia televisiokanavia maanpäällisen jakeluun ja digitelevisioaikaan siirtyminen lisää edelleen maanpäällisen jakelun kanavia. IPTV ei myöskään ole kilpailukykyinen muiden jakelukanavien kanssa ennen kuin se mahdollistaa vähintään kahden samanaikaisen televisiokanavan jakelun kotitalouteen. Tätä varten tarvitaan MPEG4-koodausta ja laajakaistaverkkojen kehitystyötä. HDTV ja interaktiiviset palvelut ovat IPTV:n mahdollisuus erottautua erityisesti maanpäällisestä televisiojakelusta. Kaapeli- ja satelliittitelevisiojakelussa HDTV on jo tarjolla, mutta kaupalliset televisiokanavat ja YLE ovat arvioineet aloittavansa HDTV-lähetykset aikaisintaan vuonna 2010 maanpäällisessä jakelussa. Interaktiivisia palveluita voidaan tarjota kaapelitelevisioverkossa mhp- tai IP-pohjaisesti, mutta muissa maanpäällisessä ja satelliittijakelukanavissa niiden toteuttaminen on haasteellista. Tämä johtuu muun muassa maanpäällisen jakelu kapasiteettirajoitteista ja sopimuksellisista seikoista. Interaktiivisista palveluista keskeisin on tällä hetkellä tilausvideopalvelu. Palvelun haasteena on mielenkiintoisen ja laajan mediakirjaston koostaminen. Nykyisin Suomessa tilausvideopalvelut sisältävät muutamia satoja pääasiassa vanhempia elokuvia, joten kuluttajien kiinnostus pidemmällä aikavälillä voi olla kyseenalaista. Uutuuselokuvien hankintahinnat ovat myös sen verran korkeat, että Suomen kokoisille markkinoille ne ovat vielä liian kalliita. 16 http://www.tietokone.fi/uutta/uutinen.asp?news_id=28845
16 IPTV ja interaktiiviset palvelut voivat mahdollistaa kuluttajille ns. henkilökohtaisen television, joka integroi toimijoiden tilausvideokirjastoja sekä muita Internetin sisältöjä ja palveluita. IPTV-toimijoiden haasteena on toisaalta kyseisten palveluiden kehittäminen ja toisaalta kuluttajien kouluttaminen uusiin television käyttötapoihin. Keskeisesti IPTV:n suosio tulee jatkossa riippumaan toimijoiden ratkaisuista palvelun tuotteistuksen osalta. Jos IPTV-palvelu edellyttää kuluttajilta nopean laajakaistayhteyden hankintaa ja korkeiden kuukausimaksujen maksamista, niin IPTV:n potentiaalinen käyttäjäkunta rajautuu huomattavasti.
17 4 YHTEENVETO JA JOHTOPÄÄTÖKSET Maailmanlaajuisen IPTV-tilaajamäärän arvioitiin olleen vuoden 2006 lopussa noin 3,6-6 miljoonaa. Tilaajamäärä lisääntyi 1,5 vuoden aikana reilulla kahdella miljoonalla tilaajalla. IPTV on kuitenkin edelleen marginaalinen palvelu maailmanlaajuisella tasolla ja pääosin käynnistysvaiheessa. IPTV:n nykytilaa kuvaakin hyvin se, että viiden suurimman palvelutarjoajan markkinaosuus maailman IPTV-tilaajista on yli 60 prosenttia. Maanosittain tarkasteltuna Eurooppa on kehittynyt merkittävimmäksi IPTV-markkinaksi Aasian ohi vuoden 2006 aikana. Erityisesti suuret eurooppalaiset (incumbent) operaattorit ovat olleet aktiivisia IPTV-palveluiden lanseerauksissa. Vuoden 2006 lopussa Euroopassa olikin noin 2,4 miljoonaa IPTV-tilaajaa ja Euroopan odotetaan myös lähivuosina olevan merkittävin IPTV-markkina. Aasia on maanosista toiseksi merkittävin IPTV:n markkina, mutta regulaattorien lupa- ja lisenssikäytännöt ovat hidastaneet alueen kehitystä. Kolmanneksi merkittävimmillä IPTV-alueella, Pohjois- ja Etelä-Amerikassa, markkinat ovat vielä käynnistysvaiheessa. Ranska on maailman johtava IPTV-maa noin miljoonalla IPTV-tilaajalla. Ranskan IPTVkehitystä on vauhdittanut erityisesti kiivas laajakaistan kilpailutilanne. Ranskan IPTVtarjonta perustuukin triple play -paketteihin, joissa hintakilpailu on erittäin kireä. Kiinan ja USA:n odotetaan olevan tulevaisuudessa merkittävimmät IPTV-maat niiden suuren väestöpohjan perusteella. Kokonaisuutena tarkastellen kummankin maan IPTVmarkkinat ovat kuitenkin vielä käynnistysvaiheessa. Kiinan IPTV-markkinoita leimaa vaatimus lisensseistä. Palveluntarjonta on myös maantieteellisesti paikallista ja sisällöllisesti melko yksinkertaista. USA:ssa pienet paikalliset operaattorit ovat toistaiseksi vastanneet IPTV-markkinoiden kehityksestä. Suomessa IPTV:n palvelutarjoajien määrä ja palvelutarjonta ovat lisääntynyt vuodesta 2005, mutta tilaajamäärässä markkinat eivät ole edenneet. Tällä hetkellä Suomessa on muutamia tuhansia IPTV-tilaajia. Operaattorit ovat tuoneet tarjontaan interaktiivisia palveluita, joista keskeisin on tilausvideopalvelu. Lähiaikojen keskeiset IPTV:n lisäpalvelut ovat HDTV- ja tallennuspalvelut. Ulkomailla, esimerkiksi Ranskassa ja USA:ssa, näitä tarjotaan jo laajasti. Vuonna 2005 Suomen IPTV-markkinan keskeisin hidaste oli laajakaistaverkkojen IPTVkykyisyys. Operaattorit ovat kuitenkin kehittäneet aktiivisesti laajakaistaverkkoja ja vuoden 2007 loppuun mennessä arvioidaan IPTV:n olevan saatavilla yli miljoonaan kotitalouteen. Tämä ei kuitenkaan vielä takaa kilpailukykyisen IPTV-palvelun tarjoamista. IPTV:n haasteina tällä hetkellä ovat: Laajakaistaverkkojen kehittäminen useamman yhdenaikaiseen televisiokanavan jakeluun. IPTV-saatavuusalueen päällekkäisyys kaapelitelevisioverkkojen kanssa. MPEG4-koodauksen hyödyntämisen kustannukset. Interaktiivisten palveluiden kehittäminen ja kuluttajien kouluttaminen kyseisten palveluiden käyttöön. Vuonna 2008 Suomen IPTV-markkinan odotetaan kuitenkin aktivoituvan konkreettisesti laajakaistaverkkokehityksen ja todennäköisesti laajenevan MPEG4:n hyödyntämisen myötä.